
Martfű Város Polgármesterétől

TÁJÉKOZTATÓ

A Képviselő-testület két ülése közötti eseményekről, a tett intézkedésekről, 

átruházott hatáskörben hozott döntésekről
I.

A testület két ülése között tett fontosabb intézkedések
A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:
2017. május 18. 

· A Five-Core Automatika Kft-től Petrik Tibor járt nálam és magával hozta Dr. Dávid Rolandot és Mórucz Norbertet az Ipari-, Tudományos-, Innovációs és Technológiai Parkok Egyesület képviselőit és a közvilágítással kapcsolatban folytattunk megbeszélést. 

2017. május 22. 

· Dr. Kerekes Márton és Edvin Marton zeneszerző kerestek fel és közhasznú kft-vel kapcsolatban folytattunk megbeszélést, mely napirend majd a képviselő-testület ülésére fog kerülni. 

2017. május 23. 

· A JNSZ Megyei Kormányhivatal és a JNSZ Megyei Építészek Kamarája által szervezett szakmai továbbképzésen Honti Gyula főépítész vett részt. A továbbképzésen a településkép védelméről szóló törvényről, a településképi arculati kézikönyv és a településképi rendelet elkészítésének jogi-technikai kérdéseiről volt szó. 

· A Zöldebb Kft-vel folytattunk megbeszélést a Zsófia zártkert közvilágításával kapcsolatban. A megbeszélésen részt vett Stoica-Bodor Éva energetikus és Szász Éva jegyző. 

2017. május 24.
· Szolnok térségi Hulladékgazdálkodási Társulás Társulási Tanácsa ülésén vettem részt, ahol többek között a Szolnoki Térségi Hulladékgazdálkodási Társulás 2016. évi költségvetésének végrehajtására vonatkozó zárszámadás jóváhagyására, valamint az NHSZ Kétpó Kft-vel kapcsolatos tulajdonosi döntések meghozatalára, a Társuláshoz történő csatlakozáshoz szükséges tárgyalások lefolytatására vonatkozó előterjesztések megtárgyalására került sor. 

· A Tiszazugi LEADER Egyesület ülésén Stoica-Bodor Éva (Műszaki Iroda munkatársa) vett részt. Az ülés témája: A Tiszazugi LEADER Egyesület 2016. évi mérleg elfogadása; Az IH szakmai jóváhagyását követő Tiszazugi LEADER Egyesület 2012-2020-as tervezési időszakra készített Helyi Fejlesztési Stratégia jóváhagyása; és a HBB tagok megválasztása. 

2017. május 25. 
· Róka László a MEGAKOM KFt. ügyvezető igazgatója és kollégái Juhász Attila és Kézy Béla kerestek meg, és a foglalkoztatási paktum szakmai munkájával kapcsolatban folytattunk megbeszélést.  A megbeszélésen részt vett a Polgármesteri Hivatalból Hegedűsné Blaskó Anikó aljegyző és Dr. Molnár György, Gál Nóra. 
· Az „Alföld Szíve” Térségi Turisztikai Egyesület ülésén Lapu Zoltánné vett részt. 

2017. május 26-29-ig. 
· Testvérvárosi meghívásra delegáció utazott Perecsénybe Gonda Istvánné alpolgármester vezetésével. 

2017. május 27.
· A Martfűi Kossuth Úti Nyugdíjas Klub által szervezett Tiszazugi Nyugdíjas Találkozón vettem részt, ahol köszöntöttem a megjelent nyugdíjasokat.  
· A Martfűi Gyermeknap és Fesztivál rendezvényének megnyitóján vettem részt. 

2017. május 29. 
· A Szolnoki Kistérség Többcélú Társulása Társulási Tanács ülésén vettem részt. A Társulási Tanács ülésének napirendjei: Előterjesztés Szolnoki Kistérség Többcélú Társulása 2016. évi költségvetésének végrehajtására vonatkozó zárszámadás jóváhagyására; Előterjesztés a Szolnoki Kistérség Többcélú Társulása 2017. évi költségvetéséről szóló 8/2017. (II.22.) számú határozat módosítására; Beszámoló a Szolnoki Kistérség Többcélú Társulása szociális intézményeinek szakmai munkájáról; Előterjesztés a Szolnoki Kistérség Többcélú Társulása 2016. évi fogorvosi ügyeletének ellátására.

2017. május 30. 
· A VPP Energy Zrt. igazgatója Tóth Zoltán és igazgató helyettese Vass Zoltán kerestek meg és bemutatták a cég tevékenységét. A megbeszélésen jelenvolt S. Bodor Éva energetikus is.  

2017. május 31. 
· A Tiszazugi Önkormányzatok Társulása, a Tiszazugi Ivóvízminőség- Javító Önkormányzati Társulás, és a Körös-Tisza Menti Önkormányzatok Hulladékrekultivációs Társulása ülésén vettem részt. Mindhárom társulási ülésen a Társulás 2016. évi költségvetésének módosítására és a 2016. évi költségvetési beszámolóra vonatkozó előterjesztés megtárgyalása, illetőleg a Magyar Államkincstár ellenőrzési jelentésének elfogadása volt a napirend.
· A Tiszaföldvári Önkormányzati Tűzoltó Parancsnokság közgyűlésén voltam. A közgyűlés témája a 2016. évi pénzügyi beszámolóra, és az alapszabály módosítására vonatkozó előterjesztéseken kívül személyi kérdések megtárgyalása volt. 

2017. június 1. 
· Petrik Tibor és Izsó Gyula járt nálam és a közvilágítással kapcsolatban adtak tájékoztatást. 

2017. június 2. 
· A városi pedagógusnap ünnepi rendezvényen köszöntöttük a város pedagógusait, valamint kitüntetéseket adtam át.  

2017. június 1., 2. napokra a polgármester szabadsága az ütemterv szerint kiírásra került. 

2017. június 5. 
· Részt vettem a Szent Tamás-templomban a pünkösdi kórustalálkozón. 

2017. június 6. 
· A MEGAKOM Kft-vel szakmai egyeztetést folytattunk.

· A Korona épülete bérletével kapcsolatban folytattunk egyeztetést. A bérleti szerződés aláírásra került.

· Benedek Tiborral folytattunk egyeztetést a Labdarugó Sportegyesület elnökével, a műfüves pálya használatával és működtetésével kapcsolatban. 

2017. június 8. 
· A Farkas Aszfalt Kft-vel aláírásra került a szerződés a Simon Ferenc és a Gesztenye sor útfelújításával kapcsolatban. 

· A FITMED KFT. telephelyén jártam egyeztetésen, Szász Éva jegyzővel, Tóth Ferenc városüzemeltetési ágazat vezetőjével és Baloghné Juhász Erzsébet irodavezetővel. A FITMED Kft. 9 fitneszgépet ajánlott fel önkormányzatunknak, melyek a játszótérre lesznek elhelyezve. 

2017. június 9. 
· Tiszaföldvári vállalkozó ipari terület vásárlásával kapcsolatban érdeklődött, 2 ezer négyzetméteres csarnok építésének keres területet. A megbeszélésen jelen volt Szász Éva jegyző és Baloghné Juhász Erzsébet irodavezető. 
· Nemzetközi Karmester és Karnagy Kurzus résztvevőit köszöntöttem a Polgármesteri Hivatal tárgyalójában, és köszöntőt mondtam.  

· A Játékvár- Óvoda és Bölcsőde évadzáró, évértékelő rendezvényén vettem részt, ahol egy nyugdíjba vonuló óvónőt is köszöntöttem. 

2017. június 10. 
· A Művelődési Központban a Szolnoki Masterclass – Nemzetközi Karmester és Karnagy Mesterkurzus koncertturnéja megnyitóján vettem részt. 

2017. június 12. 
· Pintér Norbert földmérő járt nálam a volt szeméttelep melletti út lezárásával kapcsolatban adott tájékoztatást. A megbeszélésen Pápai János műszaki iroda munkatársa is jelen volt. 
· Dr. Poós Péter, Szalkai Ágnes és Oroszlán Éva a projektmenedzsment részéről, Csatári István a Szolnoki Városfejlesztési Zrt. vezetője járt nálam, és a foglalkoztatási paktummal kapcsolatban folytattunk megbeszélést. A megbeszélésen jelen volt Hegedűsné Blaskó Anikó aljegyző, Dr. Molnár György és Gál Nóra. 
2017. június 13. 
· A Művelődési Központ felújításával, a homlokzatszín kiválasztásával kapcsolatban folytattam megbeszélést, melyen részt vett Asztalos Árpádné igazgató, Honti Gyula főépítész, Szász Éva jegyző, Gonda Istvánné alpolgármester. 

· Az S-line 2005 Kft-vel szerződés aláírására került sor a kerékpárút kivitelezésével kapcsolatban. 

2017. június 14. 
· A Kár Mentor Bt. képviselőivel az önkormányzat vagyon és felelősség biztosításával kapcsolatban folytattunk megbeszélést. 

2017. június 19.

· A játszótéren helyszíni szemlét tartottunk Veres Gábor, Tóth Ferenc, Pápai János és Bagi István jelenlétében a kültéri fitneszeszközök kihelyezésével kapcsolatban. 

· A BÁCSVÍZ Zrt. munkatársa Oláh Zoltán járt nálam és a Virág úti csővezeték hálózat rekonstrukciójával kapcsolatban, és a Szolnoki úti tűzcsap áthelyezésével kapcsolatban folytattunk egyeztetést és helyszíni szemlét. 

II.
Átruházott hatáskörökben hozott döntések, intézkedések

Pénzügyi, Ügyrendi és Városfejlesztési Bizottság:
A bizottság a civil szervezetek 2016. évi önkormányzati támogatása felhasználásának ellenőrzéséről szóló 33/2017.(III.29.) határozatában megállapította, hogy a civil szervezetek a jogszabályi előírásoknak és a támogatási szerződésekben foglaltaknak megfelelően számoltak el a 2016. évi önkormányzati támogatással. 

A bizottság az ellenőrzés alapján a civil szervezetek 2016. évi támogatásának elszámolását jóváhagyta. 

Polgármester:
· A lakások és a helyiségek bérletéről szóló 1993. évi LXXVIII. törvény és Martfű Város Önkormányzata Képviselő-testületének 27/2016.(XI. 25.) önkormányzati rendelete alapján a Martfű Bata út 11. 21-es szoba szám alatti bérlemény, valamint a Martfű, Május 1. út 8. II/14. szám alatti, és a Martfű Május 1. út 16. fszt. 3. szám alatti önkormányzati bérlakások bérbeadására került sor.
· A települési támogatásról szóló 3/2015.(II.27.) önkormányzati rendelet alapján az alábbi támogatások kerültek megállapításra.

	Támogatási forma
	Támogatásban részesülők száma 
	Támogatások összesen



	
	2017. április 
	2017. május 


	2017. április
	2017. május 



	az eseti támogatás
	  31 fő
	  60 fő
	337.000,- Ft
	407.000,- Ft

	a lakhatási támogatás, 
	112 fő
	112 fő
	336.000,- Ft
	336.000,- Ft

	a gyógyszertámogatás,
	  18 fő
	  16 fő
	  72.000,- Ft
	  64.000,- Ft

	a temetési támogatás,
	    5 fő
	    4 fő
	  85.000,- Ft
	145.000,- Ft

	a krízistámogatás
	-
	-
	-
	-

	köztemetés költségeinek megtérítése alóli mentesítés 
	-
	-
	-
	-


III.

A megjelent fontosabb jogszabályok

	115/2017. (V. 19.) Korm. rendelet
	Egyes közbeszerzési tárgyú kormányrendeletek módosításáról

	9/2017. (V. 19.) NGM rendelet
	A 2018. évi munkaszüneti napok körüli munkarendről

	2017. évi XLIII. törvény
	A bírósági peres és nemperes eljárásokra adott általános meghatalmazások közhiteles nyilvántartásáról

	2017. évi XLIV. törvény
	Egyes törvényeknek a hivatalos statisztikáról szóló 2016. évi CLV. törvény végrehajtásával összefüggő módosításáról

	2017. évi XLVIII. törvény
	A cégnyilvánosságról, a bírósági cégeljárásról és a végelszámolásról szóló 2006. évi V. törvénynek és a tőkeegyesítő társaságok határokon átnyúló egyesüléséről szóló 2007. évi CXL. törvénynek az európai cégnyilvántartások összekapcsolására szolgáló rendszerrel összefüggő módosításáról

	2017. évi XLIX. törvény
	A csődeljárásról és a felszámolási eljárásról szóló 1991. évi XLIX. törvény, valamint az azzal összefüggő egyes törvények módosításáról

	2017. évi L. törvény
	Az általános közigazgatási rendtartásról szóló törvény és a közigazgatási perrendtartásról szóló törvény hatálybalépésével összefüggő egyes törvények módosításáról

	16/2017. (V. 25.) NFM rendelet
	Az útügyi műszaki előírások kidolgozására, kiadására és közzétételére vonatkozó szabályokról



	2017. évi LVI. törvény
	Az erdőről, az erdő védelméről és az erdőgazdálkodásról szóló 2009. évi XXXVII. törvény és egyéb kapcsolódó törvények módosításáról

	117/2017. (V. 29.) Korm. rendelet
	A központi bírságkezelő szerv kijelöléséről

	119/2017. (V. 29.) Korm. rendelet
	A beruházás ösztönzési célelőirányzat felhasználásáról szóló 210/2014. (VIII. 27.) Korm. rendelet módosításáról

	1264/2017. (V. 29.) Korm. határozat
	A polgármesteri béremelés különbözetének támogatása érdekében szükséges források biztosításáról

	1265/2017. (V. 29.) Korm. határozat
	Az ingyenes tankönyvellátás 5–9. évfolyamokra történő együtemű kiterjesztéséhez szükséges pénzügyi forrás biztosításáról

	1269/2017. (V. 29.) Korm. határozat
	Az önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő kormányzati hozzájárulás módosításáról

	1272/2017. (V. 29.) Korm. határozat
	A Nemzeti Védőnői Szolgálat létrehozásáról

	A Kúria közleménye
	A Nemzeti Választási Bizottság határozata helybenhagyásáról

	Köf.5006/2017/3. számú határozat
	A Kúria Önkormányzati Tanácsának határozata

	120/2017. (VI. 1.) Korm. rendelet
	Az „Ösztöndíjprogram Keresztény Fiataloknak” elnevezésű ösztöndíjprogramról és a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet módosításáról

	5/2017. (VI. 1.) NMHH rendelet
	Az építési munkák összehangolásával és a fizikai infrastruktúra közös használatával kapcsolatos jogvitás eljárások részletes szabályairól

	10/2017. (VI. 1.) BM rendelet
	Az egyes tűzvédelmi tárgyú belügyminiszteri rendeletek módosításáról

	6/2017. (VI. 1.) IM rendelet
	A cégnyilvántartással összefüggő egyes miniszteri rendeletek módosításáról

	7/2017. (VI. 1.) IM rendelet
	A székhelyszolgáltatásról

	11/2017. (VI. 2.) BM rendelet


	Az egyes belügyi tárgyú miniszteri rendeletek módosításáról

	10/2017. (VI. 2.) EMMI rendelet
	Az emberi erőforrások minisztere által adományozható elismerésekről szóló 26/2016. (IX. 8.) EMMI rendelet módosításáról

	1281/2017. (VI. 2.) Korm. határozat
	A Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésekről

	1287/2017. (VI. 2.) Korm. határozat
	A Közigazgatás- és Közszolgáltatás-fejlesztés Operatív Program éves fejlesztési keretének megállapításáról szóló 1004/2016. (I. 18.) Korm. határozat módosításáról

	123/2017. (VI. 7.) Korm. rendelet
	Az egyházi és nem állami szociális fenntartóknál dolgozók részére a 2017. évben kifizetésre kerülő minimálbér és garantált bérminimum támogatásáról

	15/2017. (VI. 7.) MvM rendelet
	A minimális építőipari rezsióradíj 2017. évi mértékéről

	7/2017. (VI. 7.) MvM rendelet
	Az Európai Mezőgazdasági Vidékfejlesztési Alapból nyújtandó, a vidéki gazdaság és lakosság számára nyújtott alapszolgáltatások körében az integrált közösségi és szolgáltató tér kialakítására és működtetésére igénybe vehető támogatások részletes feltételeiről szóló 112/2009. (VIII. 29.) FVM rendelet módosításáról


	29/2017. (VI. 7.) FM rendelet
	Az iskolagyümölcs- és iskolazöldség-program végrehajtásáról

	2017. évi LVIII. törvény
	Egyes földügyi tárgyú törvények módosításáról

	2017. évi LIX. törvény
	Egyes egészségügyi és egészségbiztosítási tárgyú törvények módosításáról

	125/2017. (VI. 8.) Korm. rendelet
	A települési önkormányzatok által fenntartott óvodákban a nevelőmunkát segítő munkakörben foglalkoztatottak 2017. évi illetményéhez kapcsolódó kiegészítő támogatásról

	126/2017. (VI. 8.) Korm. rendelet
	Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet módosításáról

	127/2017. (VI. 8.) Korm. rendelet
	A Digitális Jólét Program végrehajtásával összefüggő egyes feladatokról, valamint a Kormányzati Informatikai Fejlesztési Ügynökségről szóló 268/2010. (XII. 3.) Korm. rendelet módosításáról

	128/2017. (VI. 8.) Korm. rendelet
	A látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011. (VI. 30.) Korm. rendelet módosításáról

	311/2017. (VI. 8.) Korm. határozat
	A kötelező legkisebb munkabér (minimálbér) és a garantált bérminimum emelése kapcsán a szociális ágazatban felmerülő többletkiadások finanszírozása érdekében szükséges intézkedésekről

	1312/2017. (VI. 8.) Korm. határozat
	A 2017. évi minimálbér és garantált bérminimum emelése, valamint a szociális hozzájárulási adó csökkentése hatásának kompenzálására a IX. Helyi önkormányzatok támogatásai fejezetbe történő előirányzat-átcsoportosításról

	1315/2017. (VI. 8.) Korm. határozat
	Az Egészségbiztosítási Alap Gyógyító-megelőző ellátás jogcímcsoport Védőnői szolgáltatás, anya-, gyermek- és ifjúságvédelem jogcíme 2017. évi előirányzatának megemeléséről

	1316/2017. (VI. 8.) Korm. határozat
	A pedagógus szakképzettséggel vagy szakképesítéssel nem rendelkező nevelő és oktató munkát közvetlenül segítő munkakörben foglalkoztatottak 2017. évi illetményéhez kapcsolódó támogatás biztosításáról

	2017. évi LXV. törvény
	A víziközmű-szolgáltatásról szóló 2011. évi CCIX. törvény módosításáról

	2017. évi LXVI. törvény
	A hulladékról szóló 2012. évi CLXXXV. törvény módosításáról

	2017. évi LXVII. törvény
	A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és egyes kapcsolódó törvények módosításáról

	2017. évi LXVIII. törvény
	Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény módosításáról

	1325/2017. (VI. 8.) Korm. határozat
	Az egyes adóügyi ügyfélszolgálati tevékenységeknek a kormányablakokban történő ellátásához szükséges intézkedésekről


	1326/2017. (VI. 8.) Korm. határozat
	A kerékpárút-fejlesztések és egyéb közlekedési és turisztikai infrastruktúra-beruházások megvalósításával kapcsolatos közműkiváltások felülvizsgálatáról

	134/2017. (VI. 9.) Korm. rendelet
	Az egyes belügyi tárgyú kormányrendeletek módosításáról

	137/2017. (VI. 9.) Korm. rendelet
	Az államháztartásról szóló 2011. évi CXCV. törvény és egyes kapcsolódó törvények módosításáról szóló 2016. évi CXLII. törvény szerinti módosítással érintett egyes kormányrendeletek módosításáról

	138/2017. (VI. 9.) Korm. rendelet
	A részarány földkiadás során keletkezett osztatlan közös tulajdon megszüntetésének részletes szabályairól szóló 374/2014. (XII. 31.) Korm. rendelet módosításáról

	139/2017. (VI. 9.) Korm. rendelet
	A környezeti hatásvizsgálati és az egységes környezethasználati engedélyezési eljárásról szóló 314/2005. (XII. 25.) Korm. rendelet és a környezetvédelmi és természetvédelmi hatósági és igazgatási feladatokat ellátó szervek kijelöléséről szóló 71/2015. (III. 30.) Korm. rendelet módosításáról

	140/2017. (VI. 9.) Korm. rendelet
	A turisztikai térségek és a kiemelt turisztikai fejlesztési térségek meghatározásáról szóló 429/2016. (XII. 28.) Korm. rendelet módosításáról

	32/2017. (VI. 9.) FM rendelet
	Az egyes természetvédelmi tárgyú miniszteri rendeletek módosításáról

	41/2017. (VI. 9.) Korm. határozat
	A 2018. évi költségvetés tervezése során jelzett, bérintézkedésekhez kapcsolódó többletigényekről

	344/2017. (VI. 9.) Korm. határozat
	A IX. Helyi önkormányzatok támogatásai és a XX. Emberi Erőforrások Minisztériuma költségvetési fejezetek közötti feladat és intézmény átadás-átvétel miatti előirányzat-átcsoportosításról

	1345/2017. (VI. 9.) Korm. határozat
	Az egyes települési önkormányzatok feladatainak támogatása érdekében történő előirányzat-átcsoportosításokról szóló 1818/2016. (XII. 22.) Korm. határozat módosításáról

	2017. évi LXX. törvény
	Az oktatás szabályozására vonatkozó és egyes kapcsolódó törvények módosításáról

	144/2017. (VI. 12.) Korm. rendelet
	Egyes kormányrendeleteknek az egyszerű bejelentés 300 négyzetméternél nagyobb lakóingatlan nem kereskedelmi célú építésére történő kiterjesztésével összefüggő módosításáról

	148/2017. (VI. 12.) Korm. rendelet
	A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet módosításáról

	149/2017. (VI. 12.) Korm. rendelet
	Az egyes szakképzési tárgyú kormányrendeletek módosításáról

	11/2017. (VI. 12.) EMMI rendelet
	A lakossági gyógyszerellátás során képződött gyógyszerhulladékkal kapcsolatos hulladékgazdálkodási tevékenységekről

	12/2017. (VI. 12.) EMMI rendelet
	Az egészségügyi szolgáltatónál képződő hulladékkal kapcsolatos hulladékgazdálkodási tevékenységekről

	13/2017. (VI. 12.) EMMI rendelet
	A hulladékgazdálkodási közszolgáltatás körébe tartozó hulladékkal kapcsolatos közegészségügyi követelményekről

	1361/2017. (VI. 12.) Korm. határozat
	Az időseket segítő szociális szolgáltatások bentlakásos rendszerének továbbfejlesztésével és a szakápolási központ kialakításával kapcsolatos feladatokról

	Köf.5012/2017/6. számú határozat
	A Kúria Önkormányzati Tanácsának határozata

	14/2017. (VI. 14.) EMMI rendelet
	A 2017/2018. tanév rendjéről

	2017. évi LXXII. törvény
	Magyarország 2018. évi központi költségvetésének megalapozásáról

	2017. évi LXXIII. törvény
	A társasági adóról és az osztalékadóról szóló 1996. évi LXXXI. törvény módosításáról

	2017. évi LXXV. törvény
	Energetikai tárgyú törvények módosításáról

	158/2017. (VI. 16.) Korm. rendelet
	A levegő védelméről szóló 306/2010. (XII. 23.) Korm. rendelet módosításáról


Martfű, 2017. június 20.
Dr. Papp Antal 

